wickkiey/tamil-wikipedia-chunked huggingface dataset:
# சிலாங்கூர் சுல்தான் இசாமுதீன்

## நினைவகங்கள்

கோலாலம்பூர், சிலாங்கூர் மாநிலங்களில் சுல்தான் இசாமுதீன் நினைவாக பல இடங்களுக்கு அவரின் பெயர் சூட்டப்பட்டு உள்ளது.  
- ஆலாம் சா இசுலாம் கல்லூரி (Kolej Islam Kelang)
- ஆலாம் சா பள்ளி (செராஸ்) (புத்ராஜெயா)
- சா ஆலாம் மாநகரம்; இசுதானா ஆலாம் சா; கிள்ளான்
- சுல்தான் இசாமுதீன் சாலை *(போச் அவெனியூ)*, கோலாலம்பூர்
- சா ஆலாம் கல்லறை
- சா ஆலாம் சுற்றுகை
- சா ஆலாம் விரைவுச்சாலை
- சா ஆலாம் அரச கல்லறை
- சா ஆலாம் அரச திரையரங்கம்
- சா ஆலாம் அரங்கம்
- சா ஆலாம் கழிவுப் பொருள் பரிமாற்ற நிலையம்
- சா ஆலாம்–பூச்சோங் நெடுஞ்சாலை
- சுல்தான் ஆலாம் சா அருங்காட்சியகம்
- சா ஆலாம் தேசிய தாவரவியல் பூங்கா
- பெர்சியாரான் இசாமுதீன்
- சா ஆலாம் கொமுட்டர் நிலையம்
- சிலாங்கூர், சா ஆலாம் தொடக்கப் பள்ளி
- சிலாங்கூர், பெட்டாலிங் ஜெயா, சுல்தான் ஆலாம் சா தொடக்கப்பள்ளி
- சிலாங்கூர், பெட்டாலிங் ஜெயா தொடக்கப்பள்ளி.
- கோலாலம்பூர், சுல்தான் இசாமுதீன் இடைநிலைப் பள்ளி
- சிலாங்கூர், சா ஆலாம், சுல்தான் ஆலாம் சா இடைநிலைப் பள்ளி
- சிலாங்கூர், கிள்ளான், சுல்தான் இசாமுதீன் சுங்கை பெர்தி இடைநிலைப் பள்ளி
- சிலாங்கூர், கிள்ளான், சுல்தான் இசாமுதீன் மேல்நிலைப் பள்ளி
- சிலாங்கூர், சா ஆலாம் சமூகக் கல்லூரி
- சிலாங்கூர், சா ஆலாம் மருத்துவமனை
- சிலாங்கூர், சா ஆலாம் ஏரி பூங்கா
# செல்மா யேம்சு

**செல்மா யேம்சு** (*Selma James*) (பிறப்பு :ஆகஸ்ட் 15,1930) **செல்மா டீச்** எனவும் அறியப்படும் இவர் ஓர் அமெரிக்க எழுத்தாளரும் மற்றும் பெண்ணிய மற்றும் சமூக ஆர்வலரும் ஆவார். இவர் பெண்ணிய இயக்கப் புத்தகமான *தி பவர் ஆஃப் வுமன் அண்ட் தி சப்வர்ஷன் ஆஃப் தி கம்யூனிட்டி* (மரியோசா டல்லா கோஸ்டாவுடன் இணைந்து எழுதியிருந்தார்) வீட்டு வேலைக்கான சர்வதேச ஊதிய பரப்புரையின் இணை நிறுவனரும் மற்றும் உலகளாவிய மகளிர் வேலைநிறுத்த இயகத்தின் ஒருங்கிணைப்பாளரும் ஆவார்.
# செல்மா யேம்சு

## ஆரம்பகால வாழ்க்கையும் செயல்பாடும்

செல்மா டீச், 1930 ஆம் ஆண்டில் ஐக்கிய அமெரிக்காவின் நியூயார்க் நகரத்தின்புரூக்ளினின் பிரவுன்ச்வில் சுற்றுப்புறத்தில் பிறந்தார். இவர் ஒரு யூதக் குடும்பத்தில் வளர்ந்தார். இவரது தந்தை ஒரு சரக்கு வாகன ஓட்டுநர். அதே நேரத்தில் இவரது தாயார் குழந்தைகள் பிறப்பதற்கு முன்பு தொழிற்சாலைஉஇல் தொழிலாளியாக இருந்தார். ஒரு இளம் பெண்ணாக, செல்மா தொழிற்சாலைகளில் பணிபுரிந்தார். பின்னர் ஒரு முழுநேர இல்லத்தரசியாகவும், தனது மகனுக்கு தாயாகவும் இருந்தார். தனது தந்தையின் தொழிற்சாலையில் தொழிலாளியாக பணிபுரிந்த சாம் என்பவரை திருமணம் செய்து கொண்டார். ஆனால் இந்த உறவு குறுகிய காலமே நீட்டித்தது. 15 வயதில், இவர் மனிதநேய கோட்பாட்டு இயக்கமான *ஜான்சன்-ஃபாரஸ்ட் போக்*கில் சேர்ந்தார். அதன் மூன்று தலைவர்களில் ஒருவராக *சி. எல். ஆர் யேம்சு* என்பவரின் அடிமைத்தனம் மற்றும் அமெரிக்க உள்நாட்டுப் போர் குறித்த அவரது வகுப்புகளில் கலந்து கொள்ளத் தொடங்கினார். 1975 ஆம் ஆண்டில் இலண்டனின் யூஸ்டன் தொடருந்து நிலையத்திற்கு அருகில் தொடங்கப்பட்ட *கிராஸ்ரோட்ஸ் புக்ஸ்* மகளிர் மையத்தின் நிறுவனர் ஆவார். இப்போது கென்டிஷ் டவுனில் அமைந்துள்ளது. தற்போது *கிராஸ்ரோட்ஸ் புக்ஸின்* ஆசிரியராக உள்ளார்.
# செல்மா யேம்சு

## ஆரம்பகால வாழ்க்கையும் செயல்பாடும்

### சோசலிச செயல்பாடு

ஏப்ரல் 2008 இல், எடின்பரோவைச் சேர்ந்த தம்பதியரான இரால்ப் மற்றும் நோரீன் இபோட் ஆகியோருடன் செல்மா யேம்சு எடின்பரோ சென்றார், அவர்கள் இருவரும் 1960 களில் பிரிட்டன் தான்சானியா சங்கத்தின் உறுப்பினர்களாக இருந்தனர். ஏப்ரல் 26 அன்று வரும் தன்சானிய முங்கனோ தினத்தின் ஆண்டு விழாவில். தான்சானியா எடின்பரோ சமூக சங்கம் நடத்திய அமர்வில் ஜூலியஸ் நைரேரே உஜாமா (1960 களில் தன்சானியாவில் ஆப்பிரிக்க சோசலிசம்) குறித்து உரூவுமா மேம்பாட்டு சங்கம் மற்றும் தன்சானிய ஆருஷா பிரகடனம் ஆகியவற்றைக் குறிப்பிட்டு ஒரு உரையை நிகழ்த்தினார்.
# செல்மா யேம்சு

## ஆரம்பகால வாழ்க்கையும் செயல்பாடும்

### சியோனிச எதிர்ப்பு செயல்பாடு

சர்வதேச யூத சியோனிச எதிர்ப்பு வலையமைப்பின் நிறுவனர் உறுப்பினரான செல்மா யேம்சு, மே 2008 இல், தி கார்டியனில் வெளியிடப்பட்ட இஸ்ரேலின் 60 வது ஆண்டு விழாவில் பிரித்தானிய யூதர்களின் கடிதத்தில் கையெழுத்திட்டார். தான் ஏன் இஸ்ரேலின் 60 வது ஆண்டு நிறைவைக் கொண்டாட மாட்டார் என்பதை அதில் விளக்கினார். ஆகஸ்ட் 2015 இல், ஜெர்மி கோர்பினின் யூத எதிர்ப்புவாதிகளுடனான தொடர்பு குறித்து தி யூத குரோனிக்கிள் செய்தி வெளியிட்டதை விமர்சிக்கும் கடிதத்தில் அவர் கையெழுத்திட்டார்.
# தகிசர் சட்டமன்றத் தொகுதி

**தகிசர் சட்டமன்றத் தொகுதி** (Dahisar Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.
# தகிசர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 2009 | வினோத் கோசல்கர் | சிவ சேனா</br> |
| 2014 | மனிசா அசோக் சவுத்ரி | பாரதிய ஜனதா கட்சி</br> |
| 2019 |  |  |
| 2024 | } |  |
# ஒத்திசைவு ஒளிப்படவியல்

, ஹொனலுலுவில் கிறிசுடினா நோவெல்லி இசை நிகழ்ச்சியின் ஒளிப்படம்.]]
**ஒத்திசைவு ஒளிப்படவியல்** அல்லது **கச்சேரி ஒளிப்படம் எடுத்தல்** *(Concert photography)* என்பது கச்சேரிகள் மற்றும் இசை தொடர்பான செயல்பாடுகளை புகைப்படம் எடுப்பதாகும். இது ஒரு இசைக்குழு அல்லது இசைக்கலைஞரின் புகைப்படங்களையும், ஒரு கச்சேரியின் செயலெல்லைகளையும் உள்ளடக்கியது. இது பல சுயாதீன ஒளிப்படக் கலைஞர்களின் முயற்சிகளின் ஒரு பகுதியாக இருக்கக்கூடிய ஒரு சிறிய வணிக முயற்சியாகும். இந்த வகை ஒளிப்படவியலில் ஒரு புகைப்படக் கலைஞர் வெவ்வேறு இடங்களைச் சுற்றி பயணிக்க முடியும். ஒத்திசைவு ஒளிப்படத்தை கைப்பற்றும் கலைஞருக்கு போட்டோசாப் பற்றிய அறிவு இருக்க வேண்டும்.
# ஒத்திசைவு ஒளிப்படவியல்

## வரலாறு

ஒளிப்படக் கலையின் தொழில்நுட்பத்தைப் போலவே, ஒளிப்படக் கலையும் 1826 ஆம் ஆண்டு யோசெப் நிசிபோர் நியெப்சு என்பவரால் கண்டுபிடிக்கப்பட்டதிலிருந்து பரிணமித்து வளர்ந்துள்ளது. குறிப்பாக ராக் அண்டு ரோலின் வருகையுடன், பீட்டில்ஸ் அல்லது ரோலிங் ஸ்டோன்ஸ் போன்ற இசைக்குழுக்களின் பிரபலத்தின் உச்சத்தில் இருந்தபோது, கச்சேரி ஒளிப்படம் எடுத்தல் பிரபலமடையத் தொடங்கியது.< அந்தக் காலகட்டத்தில், மிகவும் மதிக்கப்படும் இசை ஒளிப்படக் கலைஞர்களில் ஜெரெட் மான்கோவிட்சு (ரோலிங் ஸ்டோன்ஸ்), ராபர்ட் ஆல்ட்மேன் (ரோலிங் ஸ்டோன் பத்திரிகை) மற்றும் ஈதன் ரசுசல் (ஜிம் மோரிசன்) ஆகியோர் அடங்குவர்.
# அஸ்தித்வா

**அஸ்தித்வா** (*Astitva*) என்பது மகேஷ் மஞ்ச்ரேகர் எழுதி இயக்கிய 2000 ஆம் ஆண்டு வெளியான மராத்தி மற்றும் இந்தி மொழிகளில் ஒரே நேரத்தில் தயாரிக்கப்பட்ட இந்தியத் திரைப்படமாகும். மகிழ்ச்சியாக திருமணமான அதிதி பண்டிட்டின் கதையை இந்தப் படம் சொல்கிறது, அதிதியின் கணவர் ஸ்ரீகாந்த் பண்டிட் எதிர்பாராத விதமாக அதிதியின் முன்னாள் இசை ஆசிரியர் மல்ஹார் காமத் வழங்கிய செல்வத்தைப் பெறும்போது சந்தேகப்படுகிறார். இசை வகுப்புகள் முடிவடைந்து பல ஆண்டுகளுக்குப் பிறகு, மல்ஹாரிடமிருந்து இருந்து அவர் ஏன் அதைப் பெறுகிறார் என்பதைக் கண்டுபிடிக்க ஸ்ரீகாந்த் முயற்சித்து அதைச் செய்கிறார்.  
அஸ்தித்வா 2000 ஆம் ஆண்டில் மராத்தியில் சிறந்த திரைப்படத்திற்கான தேசிய திரைப்பட விருதை வென்றது. தபுவின் நடிப்பு அவருக்கு பல விருதுகளை வென்று கொடுத்ததோடு பாராட்டுகளையும் பெற்றுத் தந்தது. இத்திரைப்படம் அவரது சிறந்த திரைப்படங்களில் சிறந்த ஒன்றாக கருதப்படுகிறது.
# அஸ்தித்வா

## தயாரிப்பு

கதையின் நாயகி பாத்திரம் முதலில் படம் வவர்ந்த காலத்தின் முன்னணி நடிகையான மாதுரி தீட்சித்திற்கு வழங்கப்பட்டது. அவர் இந்த வாய்ப்பை நிராகரித்தபோது, அது தபு வசம் சென்றது, தபு தனது நடிக வாழ்க்கையின் ஒரு முக்கியமான திரைப்படத்தைப் பெற்றார்.  
இந்தக் கதை கை டி மோபாஸான்டின் நாவலான "பியர் எட் ஜீன்" ஐ அடிப்படையாகக் கொண்டது. 1943 ஆம் ஆண்டு வெளியான பிரெஞ்சு திரைப்படமான பியர் அண்ட் ஜீன், 1952 ஆம் ஆண்டில் வெளியான மெக்சிகன் திரைப்படமான யுனா முஜெர் சின் அமோர் மற்றும் 2015ஆம் ஆண்டில் வெயான அமெரிக்கத் திரைப்படமான பீட்டர் அண்ட் ஜான் ஆகியவை இந்தக் கதையை அடிப்படையாகக் கொண்டு உருவானவை.
# அஸ்தித்வா

## நடிகர்கள்

- அதிதி பண்டிட்டாக தபு
- ஸ்ரீகாந்த் பண்டிட்டாக சச்சின் கெடேகர்
- ரவியாக ரவீந்திர மங்கனி
- மேக்னாவாக ஸ்மிதா ஜெய்கர்
- மல்ஹார் காமத் கதாபாத்திரத்தில் மோனிஷ் பாஹ்ல்
- அனிகேத் பண்டிட்டாக சுனில் பார்வே
- ரேவதி வேடத்தில் நம்ரதா ஷிரோட்கர்
- அஸ்மா பர்வீனாக குல்பாம் கான்
- சுதாவாக ரேஷம் டிப்னிஸ்
# தேவாரப் பாடல் பெற்ற தலங்கள் பட்டியல்

**தேவாரம்** **பாடல் பெற்ற தலங்கள்** என்பது 63 நாயன்மார்களில் மிகப் பிரசித்தி பெற்ற நாயன்மார்களான **திருஞானசம்பந்தர்**, **திருநாவுக்கரசர்** மற்றும் **சுந்தரர்** ஆகிய 3 **நாயன்மார்கள்** அக்கோயிலுக்கு வந்து இறைவனைப் பாடி போற்றிய கோயில்கள். அந்த வரிசையில் மொத்தம் 276 சிவ ஸ்தலங்கள் உள்ளன. அவைகளில் பெரும்பாலான கோயில்கள் தமிழ்நாட்டிலும், மற்ற கோயில்கள் புதுச்சேரி மாநிலத்தில் உள்ள காரைக்கால் மாவட்டத்திலும் மற்றும் சில மற்ற இந்தியாவின் பிற மாநிலங்களிலும் உள்ளன.
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

தேவாரப் பாடல் பெற்ற தலங்களில் தொண்டை நாடு (32), நடு நாடு (22), சோழ நாடு காவிரியாற்றின் வட கரை (63), சோழ நாடு காவிரியாற்றின் தென் கரை(128), பாண்டிய நாடு (14),கொங்கு நாடு (7), மலை நாடு (1), துளுவ நாடு (1), வட நாடு (5), ஈழ நாடு (2), புதிதாக கண்டுபிடிக்கப்பட்ட காவிரி தென்கரைத் தலமான திருவிடைவாய் மற்றும் திருக்கிளியன்னவூர் ஆகிய இடங்களில் காணப்படுகின்ற 276 சிவன் கோயில்கள் அடங்கும்.
**மாநிலம்/நாடு வாரியாக தேவாரம் கோவில் எண்ணிக்கை**  
| தமிழ்நாடு | 261+2 |  |
| --- | --- | --- |
| காரைக்கால், பாண்டிச்சேரி | 4 |  |
| ஆந்திரப் பிரதேசம் | 2 |  |
| கேரளா | 1 |  |
| கர்நாடகா | 1 |  |
| உத்தரகண்ட் | 2 |  |
| இலங்கை | 2 |  |
| நேபாளம் | 1 |  |
| கைலாசம், திபெத் | 1 | } |
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### சோழநாடு காவிரி வடகரைத் தலங்கள்

1. அன்பில் சத்தியவாகீசுவரர் கோயில்
1. அன்னப்பன்பேட்டை சுந்தரேஸ்வரர் கோயில்
1. ஆச்சாள்புரம் சிவலோகத்தியாகர் கோயில்
1. இலுப்பைபட்டு நீலகண்டேஸ்வரர் கோயில்
1. இன்னம்பூர் எழுத்தறிநாதர் கோயில்
1. ஈங்கோய்மலை மரகதாசலேசுவரர் கோயில்
1. ஓமாம்புலியூர் பிரணவ வியாக்ரபுரீசுவரர் கோயில்
1. கஞ்சனூர் அக்னீஸ்வரர் கோயில்
1. கானாட்டம்புலியூர் பதஞ்சலீஸ்வரர் கோயில்
1. கீழப்பழுவூர் வடமூலேசுவரர் கோயில்
1. கீழையூர் கடைமுடிநாதர் கோயில்
1. குறுமாணக்குடி கண்ணாயிரமுடையார் கோயில்
1. கொட்டையூர் கோடீஸ்வரர், கைலாசநாதர் கோயில்
1. கொருக்கை வீரட்டேஸ்வரர் கோயில்
1. கோவிந்தபுத்தூர் கங்காஜடேஸ்வரர் கோயில்
1. சாயாவனம் சாயாவனேஸ்வரர் கோயில்
1. சிதம்பரம் தில்லை நடராஜர் திருக்கோயில்
1. சிவபுரி உச்சிநாதர் கோயில்
1. சீர்காழி சட்டைநாதர் கோயில்
1. சேங்கனூர் சத்தியகிரீஸ்வரர் கோயில்
1. தலைஞாயிறு குற்றம் பொறுத்த நாதர் கோயில்
1. திருக்கழிப்பாலை பால்வண்ணநாதர் கோயில்
1. திருக்காட்டுப்பள்ளி ஆரண்யேஸ்வரர் கோயில்
1. திருக்கானூர் செம்மேனிநாதர் கோயில்
1. திருக்குரக்கா குந்தளேஸ்வரர் கோயில்
1. திருக்குருகாவூர் வெள்ளடைநாதர் கோயில்
1. திருக்கோடிக்காவல் கோடீஸ்வரர் கோயில்
1. திருக்கோலக்கா சப்தபுரீஸ்வரர் கோயில்
1. திருந்துதேவன்குடி கற்கடேஸ்வரர் கோயில்
1. திருநாரையூர் சவுந்தர்யேஸ்வரர் கோயில்
1. திருநின்றியூர் மகாலட்சுமீஸ்வரர் கோயில்
1. திருப்பழனம் ஆபத்சகாயேஸ்வரர் கோயில்
1. திருப்பனந்தாள் அருணஜடேசுவரர் கோயில்
1. திருப்பாற்றுறை ஆதிமூலேசுவரர் கோயில்
1. திருப்புறம்பியம் சாட்சிநாதேஸ்வரர் கோயில்
1. திருப்புன்கூர் சிவலோகநாதர் கோயில்
1. திருப்பெரும்புலியூர் வியாக்ரபுரீஸ்வரர் கோயில்
1. திருப்பைஞ்ஞீலி ஞீலிவனேசுவரர் கோயில்
1. திருமகேந்திரப்பள்ளி திருமேனியழகர் கோயில்
1. திருமங்கலக்குடி பிராணநாதேஸ்வரர் கோயில்
1. திருமணஞ்சேரி உத்வாகநாதர் சுவாமி கோயில்
1. திருமழபாடி வைத்தியநாதர் கோயில்
1. திருமுல்லைவாசல் முல்லைவன நாதர் கோயில்
1. திருவாசி மாற்றுரைவரதீசுவரர் கோயில்
1. திருவாய்பாடி பாலுகந்தநாதர் கோயில்
1. திருவாளப்புத்தூர் மாணிக்கவண்ணர் கோயில்
1. திருவானைக்கா ஜம்புகேசுவரர் கோயில்
1. திருவிசநல்லூர் யோகநந்தீஸ்வரர் கோயில்
1. திருவெண்காடு சுவேதாரண்யேசுவரர் கோயில்
1. திருவேட்களம் பாசுபதேஸ்வரர் திருக்கோயில்
1. திருவேள்விக்குடி கல்யாண சுந்தரேஸ்வரர் கோயில்
1. திருவைகாவூர் வில்வவனேசுவரர் கோயில்
1. திருவையாறு ஐயாறப்பன் கோயில்
1. தில்லைஸ்தானம் நெய்யாடியப்பர் கோயில்
1. நீடூர் சோமநாதர் கோயில்
1. பந்தநல்லூர் பசுபதீஸ்வரர் கோயில்
1. பூம்புகார் பல்லவனேஸ்வரர் கோயில்
1. பொன்னூர் ஆபத்சகாயேஸ்வரர் கோயில்
1. மாந்துறை ஆம்ரவனேசுவரர் கோயில்
1. மேலக்கடம்பூர் அமிர்தகடேஸ்வரர் கோயில்
1. மேலத்திருமணஞ்சேரி ஐராவதேஸ்வரர் கோயில்
1. வடகுரங்காடுதுறை தயாநிதீஸ்வரர் கோயில்
1. வைத்தீஸ்வரன் கோயில் வைத்தியநாதர் கோயில்
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### ஈழநாடு

1. திருக்கோணமலை கோட்டடி ஆதி முனீசுவரர் கோயில்
1. திருக்கேதீச்சுரம்
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### பாண்டியநாடு

1. மதுரை மீனாட்சி சுந்தரேஸ்வரர் திருக்கோயில்
1. செல்லூர் மதுரை திருவாப்புடையார் திருக்கோயில்
1. திருப்பரங்குன்றம் சத்தியகிரீஸ்வரர் திருக்கோயில்
1. திருவேடகம் ஏடகநாதர் திருக்கோயில்
1. பிரான்மலை கொடுங்குன்றநாதர் திருக்கோயில்
1. திருப்புத்தூர் திருத்தளிநாதர் திருக்கோயில்
1. திருப்புனவாசல் விருத்தபுரீஸ்வரர் திருக்கோயில்
1. ராமேஸ்வரம் ராமநாதர் திருக்கோயில்
1. திருவாடானை ஆதிரத்தினேஸ்வரர் திருக்கோயில்
1. காளையார் கோவில் சொர்ணகாளீஸ்வரர் திருக்கோயில்
1. திருப்புவனம் புஷ்பவனேஸ்வரர் திருக்கோயில்
1. திருச்சுழி திருமேனிநாதர் திருக்கோயில்
1. குற்றாலம் குற்றாலநாதர் திருக்கோயில்
1. திருநெல்வேலி நெல்லையப்பர் திருக்கோயில்
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### கொங்குநாடு

1. அவிநாசி அவிநாசியப்பர் திருக்கோயில்
1. திருமுருகன்பூண்டி திருமுருகநாதர் திருக்கோயில்
1. பவானி சங்கமேஸ்வரர் திருக்கோயில்
1. திருச்செங்கோடு அர்த்தநாரீஸ்வரர் திருக்கோயில்
1. வெஞ்சமாங்கூடலூர் கல்யாண விகிர்தீஸ்வரர் திருக்கோயில் (கரூர் அருகில்)
1. கொடுமுடி மகுடேஸ்வரர் திருக்கோயில்
1. கரூர் கல்யாண பசுபதீஸ்வரர் திருக்கோயில்
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### நடுநாடு

1. திருநெல்வாயில்அரத்துறை
1. திருத்தூங்கானைமாடம்
1. திருக்கூடலையாற்றூர்
1. திருஎருக்கத்தம்புலியூர்
1. திருத்தினைநகர் (தீர்த்தனகிரி)
1. திருச்சோபுரம் (தியாகவல்லி)
1. திருவதிகை
1. திருநாவலூர் (திருநாமநல்லூர்)
1. திருமுதுகுன்றம் (விருத்தாசலம்)
1. திருநெல்வெண்ணெய்
1. திருக்கோவலூர்
1. திருஅறையணிநல்லூர் (அரகண்ட நல்லூர்)
1. திருஇடையாறு
1. திருவெண்ணெய்நல்லூர்
1. திருத்துறையூர் (திருத்தளூர்)
1. திருவடுகூர் (ஆண்டார்கோவில்)
1. திருமாணிக்குழி
1. திருப்பாதிரிப்புலியூர் (கடலூர்)
1. திருமுண்டீச்சுரம்
1. திருபுறவார்பனங்காட்டூர்
1. திருஆமாத்தூர்
1. திருவண்ணாமலை
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### தொண்டைநாடு

1. திருக்கச்சிஏகம்பம் (காஞ்சிபுரம்)
1. திருக்கச்சிமேற்றளி (பிள்ளைப்பாளையம்)
1. திருஓணகாந்தன்தளி
1. திருக்கச்சிஅனேகதங்காவதம்
1. திருக்கச்சிநெறிக்காரைக்காடு
1. திருக்குரங்கணில்முட்டம்
1. திருமாகறல்
1. திருவோத்தூர்
1. திருவன்பார்த்தான்பனங்காட்டூர் (திருப்பனங்காட்டூர்)
1. திருவல்லம்
1. திருமாற்பேறு
1. திருஊறல்
1. திருஇலம்பையங்கோட்டூர்
1. திருவிற்கோலம் (கூவம்)
1. திருவாலங்காடு (பழையனூர்)
1. திருப்பாசூர்
1. திருவெண்பாக்கம் (பூண்டி)
1. திருக்கள்ளில் (திருக்கள்ளம் அல்லது திருக்கண்டலம்)
1. திருக்காளத்தி
1. திருவொற்றியூர்
1. திருவலிதாயம் (பாடி)
1. வடதிருமுல்லைவாயில்
1. திருவேற்காடு
1. திருமயிலை (மயிலாப்பூர்)
1. திருவான்மியூர்
1. திருக்கச்சூர் (ஆலக்கோவில்)
1. திருஇடைச்சுரம்
1. திருக்கழுக்குன்றம்
1. திருஅச்சிறுப்பாக்கம்
1. திருவக்கரை
1. திருஅரசிலி (ஒழுந்தியாப்பட்டு)
1. திருஇரும்பைமாகாளம்
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### துளுவ நாடு

1. திருகோகர்ணம் (கோகர்ணா)
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### மலைநாடு

1. திருவஞ்சிக்குளம் மகாதேவர் கோயில்
# தேவாரப் பாடல் பெற்ற தலங்கள் பட்டியல்

## பாடல் பெற்ற தலங்கள்

### வடநாடு

1. ஸ்ரீசைலம் மல்லிகார்ஜுனர் கோயில் (திருப்பருப்பதம்)
1. இந்திரநீல பருப்பதம் (நீலகண்டசிகரம்)
1. அநேகதங்காபதம் (கௌரிகுண்டம்)
1. கேதார்நாத் கோயில் (திருக்கேதாரம்)
1. கயிலை மலை (நொடித்தான்மலை)
# மகமூத் அலி யூசுப்

**மகமூத் அலி யூசுப்** (Mahamoud Ali Youssouf) (பிறப்பு: செப்டம்பர் 2,1965) என்பவர் ஒரு சீபூத்தீய தூதர் மற்றும் ஆப்பிரிக்க ஒன்றிய ஆணையத்தின் தலைவராக தேர்ந்தெடுக்கப்பட்டவர் ஆவார். இவர் 2005 ஆம் ஆண்டு முதல் தொடங்கி மிக நீண்ட காலம் பணியாற்றிய சீபூத்தீய வெளியுறவு அமைச்சர் ஆவார்.  
ஏப்ரல் 2024 இல், அவர் ஆப்பிரிக்க ஒன்றிய ஆணையத்தின் தலைவர் பதவிக்கு சீபூத்தீய அரசால் பரிந்துரைக்கப்பட்டார். பிப்ரவரி 15,2025 அன்று, எத்தியோப்பியாவின் அடிஸ் அபாபாவில் நடந்த தேர்தலில் ஏழு சுற்று வாக்களிப்புக்குப் பிறகு இவர் வெற்றி பெற்றார்.
# மகமூத் அலி யூசுப்

## தொடக்ககால வாழ்க்கை மற்றும் கல்வி

மகமூத் அலி யூசுப் 1965 செப்டம்பர் 2 அன்று சீபூத்தீ நகரில் பிறந்தார். இவர் தனது அடிப்படைக் கல்வியை சீபூத்தீயில் பெற்றார்.  
அதற்குப் பிந்தைய யூசுபின் கல்விப் பயணம் அவரை ஐக்கிய இராச்சியம், பிரான்சு மற்றும் கனடாவுக்கு அழைத்துச் சென்றது. இவர் லிவர்பூல் பல்கலைக்கழகத்தில் வணிக மேலாண்மை பயின்றார். 1990 ஆம் ஆண்டில் நிர்வாகத்தில் முதுகலைப் பட்டம் பெற்றார். 1990 களில் பிரஸ்ஸல்ஸ் ஃப்ரீ பல்கலைக்கழகத்தில் தனது ஆய்வறிக்கையை எழுதினார்.
# மகமூத் அலி யூசுப்

## அரசதந்திர வாழ்க்கை

யூசுப் சந்திப்பு]]  
யூசூஃப் 1990களில் ஜிபூட்டியின் வெளிவிவகார அமைச்சகத்தில் பணியாற்றி, அதன் அரபு விவகாரத் துறையின் தலைவராக இருந்தார். 1997 முதல் 2001 வரை எகிப்துக்கான தூதராகப் பணியாற்றினார்.  
2001 சூலை 4 அன்று பன்னாட்டு ஒத்துழைப்புக்கான அமைச்சர்-பிரதிநிதியாக நியமிக்கப்பட்டார். தொடர்ந்து 2005 மே 22 அன்று வெளிவிவகார மற்றும் பன்னாட்டு ஒத்துழைப்புக்கான அமைச்சராக நியமிக்கப்பட்டார். 2006ல் அவர் ஜப்பானுக்கு வந்தார்.  
2008ல், அரபு லீக்கின் வெளிவிவகார அமைச்சர்களின் 129வது சாதாரண அமர்வின் தலைவராக யூசூஃப் பணியாற்றினார்.  
யூசூஃப் சர்வதேச தூதுவத்துறையில், குறிப்பாக ஆப்பிரிக்கா கொம்பு பகுதியில் முக்கியப் பங்களிப்புகளை ஆற்றியுள்ளார். 2008ஆம் ஆண்டில் *நியூயார்க் டைம்ஸிடம்* பேசுகையில், சிபூத்தீ ஒரு சிறிய நாடாக இருந்தபோதிலும், அது பெரிய துறைமுகத்தைக் கொண்டுள்ளதாகவும், துபாயைப் போன்றே தனது பொருளாதாரத்தை வளர்த்துக் கொள்ள விரும்புவதாகவும் யூசூஃப் கூறினார். நாட்டின் மூலோபாய அமைவிடத்தை அவர் எடுத்துக்காட்டி, துபாயை விட சிறந்த நிலையில் இருப்பதாக வலியுறுத்தினார்.
# மகமூத் அலி யூசுப்

## தனிப்பட்ட வாழ்க்கை

யூசுப் அஃபார் சோமாலியா, அரபு, ஆங்கிலம் மற்றும் பிரெஞ்சு மொழிகளில் சரளமாகப் பேசுவார்.  
இவர் சிபூத்தீ அரசுத்தலைவர் இஸ்மாயில் ஓமர் குயல்லேவுடன் நெருங்கிய உறவைக் கொண்டிருப்பதாகக் கூறப்படுகிறது.
# சூணைட்டு

**சூணைட்டு** (*Zunyite*) என்பது Al<sub>13</sub>Si<sub>5</sub>O<sub>20</sub>(OH,F)<sub>18</sub>Cl என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அலுமினியம், சிலிக்கான், ஐதரசன், குளோரின், ஆக்சிசன் மற்றும் புளோரின் ஆகிய தனிமங்கள் சேர்ந்து இக்கனிமம் உருவாகிறது.  
பன்னாட்டு கனிமவியல் சங்கம் சூணைட்டு கனிமத்தை என்ற குறியீட்டால் அடையாளப்படுத்துகிறது.Znu
# சூணைட்டு

## தோற்றம்

அதிக அலுமினியக் களிப்பாறைகளிலும் நீர்வெப்ப ரீதியாக மாற்றப்பட்ட எரிமலைப் பாறைகளிலும் சூணைட்டு கனிமம் காணப்படுகிறது. இது பைரோபைலைட்டு, காவோலிணைட்டு, அலுணைட்டு, டையசுபோர், உரூட்டைல், பைரைட்டு, ஏமடைட்டு மற்றும் குவார்ட்சு ஆகியவற்றுடன் இணைந்து சூணைட்டு காணப்படுகிறது.  
சூணைட்டு கனிமம் 1884 ஆம் ஆண்டு கண்டுபிடிக்கப்பட்டது. மேலும் கொலராடோவின் சான் இயூவான் மாகாணத்தில் உள்ள சில்வர்டன் மாவட்டத்தில் உள்ள இதன் கண்டுபிடிப்பு தளமான சூனி சுரங்கத்தின் நினைவாக சூணைட்டு எனப் பெயரிடப்பட்டது.
# அமர் அர்சி

**அமர் அர்சி** (*Amar Arshi*) ஒரு பஞ்சாபிப் பாடகர் ஆவார். அவர் இந்தியாவின் பஞ்சாபில் உள்ள பக்வாரா அமர்ஜித் சிங் என்ற பெயரில் பிறந்தார். தற்போது இலண்டனில் வசித்து வருகிறார். அவரது முதல் இசைத்தொகுப்பு 1991 ஆம் ஆண்டில் வெளியிடப்பட்டது. இவரது பாடல்களில் "ஆஜா நி ஆஜா", "காலா சஸ்மா" மற்றும் "ரங்ளி கோத்தி" ஆகியவை அடங்கும். "காலா சஷ்மா" ஒரு பாலிவுட் திரைப்படமான பார் பார் தேக்கோ (2016) விற்காக மறுவடிவாக்கம் செய்யப்பட்டது.
# அமர் அர்சி

## இசைத்தட்டு வரைபடம்

"பெஹ்லி முல்கத்", "முல்காதான்", "சேடி நா", "மிட்டே பெர் வர்கி மைனு", "வைர்னே", "தின் பிச்சஹான் தே", "ஹேய் ஓ ரப்பா", "கெர்ஹே தே கெர்ஹா", "மியா தே நவ்ரதே", "கப்ரு", "நா சால்டா" போன்ற இவரது துள்ள வைக்கும் கவர்ச்சியான பஞ்சாபி பாடல்களுக்காகவும் பஞ்சாபி இசை வகையின் பங்களிப்புகளுக்காகவும் அமர் அர்சி அங்கீகாரம் பெற்றுள்ளார். இவரது சக்திவாய்ந்த குரல், துடிப்பான இசை மற்றும் நவீன துடிப்பு மிக்க இசையுடன் பங்க்ரா இசையைக் கலக்கும் திறன், சிறந்த பஞ்சாபிக் கலைஞர்களுடனான இவரது ஒத்துழைப்புகள் ஆகியவை நன்கு அறியப்பட்ட பண்புகளாகும்.
# அமர் அர்சி

## இசைத்தட்டு வரைபடம்

### இசைத்தொகுப்புகள்

| 1991 | *காலா சஷ்மா* |
| --- | --- |
| 2002 | *ஆஜா நி ஆஜா* |
| 2006 | *ரங்க்லி கோத்தி* |
| 2009 | *நா சால்டா* |
# துகுலா

**துகுலா** (*Dukula*) என்பது மரங்களின் பட்டைகளிலிருந்து தயாரிக்கப்பட்ட ஒரு பண்டைய இந்தியத் துணி வகையாகும். துகுலா உட்படச் சில சமகாலத் துணி வகைகளான சொளமா, நேத்ரா, திரித்பட்டா ஆகியவை பட்டுடன் ஒப்பிடக்கூடிய துணிகளில் அடங்கும். சில ஆதாரங்கள் துகுலா துணி பட்டு வகை என்று கூறுகின்றன. ஆனால் உண்மையில் இது பட்டை நாரால் ஆனது. இதனால் இது மெல்லிய துணியாக இருந்தது. அமரசிம்மனின் கூற்றுப்படி, "துகுலா" என்ற சொல் "சொளமா" (லினன்) என்பதற்கு ஒத்த சொல்லாகும்.
# துகுலா

## இலக்கியக் குறிப்புகள்

குப்தர் கால இலக்கியத்தில் துகுலா (குறிப்பாக அன்னம் வடிவத்துடன்) மிகச்சிறந்த துணியாக அங்கீகரிக்கப்பட்டுள்ளது.  
காளிதாசரின் குமாரசம்பவ கவிதையில், சிவபெருமானின் உடையையும், இந்து தெய்வமான பார்வதியின் உடையையும் ஒப்பிடும் போது, "துகுலா"வையும் குறிப்பிடுகிறார்.
# கஜவிதாலா

**கஜவிதாலா** (*Gajavidala*) என்பது இந்தியக் கட்டிடக்கலையில் ஒரு மையக்கருவாகும். இது ஒரு சிங்கம் யானையை வீழ்த்துவதைச் சித்தரிக்கிறது.  
இது வங்காளத்திலும் ஒடிசாவிலும் பிரபலமான ஒரு கருப்பொருளாகும்.  
யாளி என்பது இந்தியப் புராணத்தில் வரும் ஓர் உயிரினம். இது சிங்கத்தின் உடலும், யானையின் தும்பிக்கையும் தந்தங்களும் கொண்டது.
# கோவா மாநில மகளிர் ஆணையம்

**கோவா மாநில மகளிர் ஆணையம்** (*Goa State Commission For Women*) என்பது கோவா மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு உருவாக்கப்பட்ட ஒரு சட்டப்பூர்வ அமைப்பாகும். கோவா மாநிலத்தில் பெண்கள் நலனுக்கான ஆணையம், ஒரு பகுதி-நீதித்துறை அமைப்பாகக் கோவா அரசால் அமைக்கப்பட்டது.
# கோவா மாநில மகளிர் ஆணையம்

## வரலாறும் நோக்கமும்

கோவா மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை ஆராய்வதற்கும், மாநிலத்திலிருந்து பெண்கள் தொடர்பான பிரச்சனைகளை ஆய்வு செய்வதற்கும் உருவாக்கப்பட்டது. பெண்களின் உரிமைகளைப் பாதுகாப்பதற்கும், குடும்பம், சமூகத்தில் எதிர்கொள்ளப்படும் எந்தவொரு துன்புறுத்தல், பிரச்சினைகளிலிருந்தும் பெண்களின் பாதுகாப்பையும் சமத்துவத்தையும் உறுதி செய்வதற்கும் ஆணையம் அதிகாரங்களைக் கொண்டுள்ளது.  
இந்த ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பினையும் நலனையும் உறுதி செய்தல்.  
- தொடர்புடைய சட்டங்களை மீறுதல் அல்லது வாய்ப்பு மறுப்பு அல்லது பெண்களுக்கு ஏதேனும் உரிமைகள் பறித்தல் போன்ற ஏதேனும் சந்தர்ப்பங்களில், பாலின அடிப்படையிலான பிரச்சினைகளை சரியான நேரத்தில் தலையிட்டுக் கையாளுதல்.  
- பெண்கள் சார்ந்த பிரச்சினைகள் குறித்து மாநில அரசுக்கு பரிந்துரைத்தல்.  
- மாநிலத்தில் பெண்கள் சார்ந்த சட்டம் குறித்து பொதுமக்களிடையே விழிப்புணர்வை ஏற்படுத்த ஆணையம் அவ்வப்போது நடவடிக்கை எடுக்கிறது.
# கோவா மாநில மகளிர் ஆணையம்

## அமைப்பு

கோவா மாநில மகளிர் ஆணையம் தலைவர், 4 உறுப்பினர்களைக் கொண்டு உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநில சமூக நலத்துறை வகுக்கிறது.  
வித்யா கௌடே கோவா மாநில மகளிர் ஆணையத்தின் தலைவராக உள்ளார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# கோவா மாநில மகளிர் ஆணையம்

## செயல்பாடுகள்

கோவா மாநில மகளிர் ஆணையம் பின்வரும் செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்பு மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்ட ஏற்பாடு மற்றும் பாதுகாப்பை ஆணையம் கடைபிடிப்பதை உறுதி செய்தல்.  
- மாநிலத்தில் உள்ள எந்தவொரு நிறுவனமும் பெண்களுக்கு எதிரான பாதுகாப்பு நடவடிக்கைகளைச் செயல்படுத்தத் தவறினால், அதை அரசாங்கத்தின் கவனத்திற்குக் கொண்டு வருதல்.  
- மாநில பெண்களுக்கு நீதி வழங்குவதில் எந்தச் சட்டமும் தோல்வியடைந்தால், அதில் திருத்தங்களுக்கான பரிந்துரைகளை வழங்குதல்.  
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துரைத்து, அவர்களுக்கு தொடர் நடவடிக்கை எடுக்க பரிந்துரைத்தல்.  
- இந்திய அரசியலமைப்பின் கீழ் உத்தரவாதம் அளிக்கப்பட்டுள்ள தங்கள் உரிமைகள் மீறப்படுவதாகவும், பாதுகாப்பு நடவடிக்கைகள் செயல்படுத்தப்படவில்லை என்றும் புகார் அளிக்கும் பெண்கள், நிவாரணத்திற்காக நேரடியாக மகளிர் ஆணையத்தை அணுகலாம்.  
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை வழங்குதல் மற்றும் உதவுதல்.  
- பெண்கள் குழு சம்பந்தப்பட்ட எந்தவொரு பிரச்சினைகளுக்கும் வழக்குச் செலவுகளுக்கு நிதியளித்தல், அவ்வப்போது இதன் தொடர்பாக மாநில அரசுக்கு அறிக்கைகளை வழங்குதல்.  
- பெண் கைதிகள் அடைக்கப்பட்டுள்ள எந்தவொரு வளாகம், சிறைச்சாலை அல்லது பிற தடுப்பு இல்லம் அல்லது வேறு ஏதேனும் வழக்கை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.  
- பெண்கள் சார்ந்த எந்தவொரு குறிப்பிட்ட பிரச்சினைகளையும் விசாரித்து, ஆய்வு செய்து, விசாரணை செய்யுங்கள்.  
- கல்வி ஆராய்ச்சியைத் தொடங்குதல் அல்லது எந்தவொரு ஊக்குவிப்பு முறையையும் மேற்கொள்வது மற்றும் அனைத்துத் துறைகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைத்தல் மற்றும் அவர்களின் உரிமைகளைப் பறிப்பதற்கான காரணங்களைக் கண்டறிதல்.  
- பெண்களின் உரிமைகளைப் பறிக்கும் எந்தவொரு பிரச்சினை அல்லது பெண்கள் பாதுகாப்புச் சட்டங்கள் செயல்படுத்தப்படாமல் இருப்பது அல்லது அவர்கள் தொடர்பான எந்தவொரு கொள்கைகளையும் பின்பற்றாதது அல்லது பெண்கள் நலன் மற்றும் நிவாரணம் தொடர்பான வழிமுறைகளைப் பின்பற்றத் தவறியது குறித்த எந்தவொரு புகாரையும் தானாக முன்வந்து விசாரிக்க.
# கோவா மாநில மகளிர் ஆணையம்

## தொடர்புடைய கட்டுரைகள்

தேசிய மகளிர் ஆணையம்
# சானோ வாமுசோ

**சனோ வாமுசோ** (*Sano Vamuzo*)(பிறப்பு: மார்ச் 27, 1940) ஓர் இந்தியச் சமூக சேவகரும் அமைதி ஆர்வலரும் ஆவார். இவர் நாகா தாய்மார்கள் சங்கத்தின் நிறுவனத் தலைவர் ஆவார். நாகா சமூகத்திற்குள் உள்ள முக்கியமான சமூகப் பிரச்சினைகளைத் தீர்ப்பதிலும், அமைதி, ஒற்றுமை, பெண்களின் மேம்பாட்டிற்காக வாதிடுவதிலும் வாமுசோ முக்கியப் பங்கு வகித்துள்ளார்.
# சானோ வாமுசோ

## இளமையும் கல்வியும்

வமுசோ மார்ச் 27, 1940-இல், இந்தியாவின் நாகாலாந்தில், மருத்துவர் செவிலி இரலு மற்றும் விடுனோ இரலு இணையருக்கு மகளாகப் பிறந்தார். இவர் நாகாலாந்தில் தனது கல்வியைத் தொடர்ந்தார். கலை மற்றும் கல்வித் துறைகளில் உயர் கல்வியை முடித்தார். 1980-இல் வடகிழக்கு மலைப் பல்கலைக்கழகத்தில் கல்வியியலில் முதுகலைப் பட்டம் பெற்றார்.
# சானோ வாமுசோ

## தொழில்

1983ஆம் ஆண்டு நாகா தாய்மார்கள் சங்கத்தில் வாமுசோவின் ஆரம்பகால ஈடுபாடு, குடிப்பழக்கம் மற்றும் போதைப் பழக்கத்தை எதிர்த்துப் போராடுவதற்கான அவரது முயற்சிகளின் தொடக்கத்தைக் குறித்தது. 984 முதல் 1991 வரை இவரது தலைமையின் கீழ், நாகா தாய்மார்கள் சங்கம் சமூக ஒருமைப்பாடு, அமைதி, பெண்களின் அதிகாரமளித்தலை ஊக்குவித்தது.
# சானோ வாமுசோ

## ஆதரவும் தாக்கமும்

வாமுசோவின் பணி நாகாலாந்தில் அமைதியைக் கட்டியெழுப்பும் செயல்முறைகளுக்குப் பங்களித்துள்ளது, தேசத்தைக் கட்டியெழுப்புவதில் பெண்களின் பங்கையும், சமூக சவால்களுக்கு ஒரு கூட்டு அணுகுமுறையின் முக்கியத்துவத்தையும் வலியுறுத்துகிறது. நாகா வரலாறு மற்றும் அடையாளத்தைப் புரிந்துகொள்வதற்கான இவரது வாதமும், நாகா மக்களிடையே ஒற்றுமை மற்றும் நோக்க உணர்வை வளர்ப்பதற்கான அவரது முயற்சிகளின் ஒரு மூலக்கல்லாக இருந்து வருகிறது.
# சானோ வாமுசோ

## விருதுகள்

இந்தியாவின் மிக உயர்ந்த குடிமக்கள் விருதுகளில் ஒன்றான பத்மசிறீ விருதை 2024ஆம் ஆண்டில் வாமுசோ பெற்றார். இதனை இந்தியக் குடியரசுத் தலைவர் திரௌபதி முர்மு வழங்கினார்.  
இந்தப் பாராட்டு, நாகாலாந்தின் சமூகக் கட்டமைப்பிற்கு இவர் ஆற்றிய பங்களிப்புகளையும், அந்தப் பிராந்தியத்திற்குள் சமூக செயல்பாட்டில் ஒரு முன்னணி நபராக இவர் ஆற்றிய பங்கையும் அடிக்கோடிட்டுக் காட்டுகிறது.
# பி. கே. சமந்த்

**பி. கே. சமந்த்** (*B. K. Samant*) உத்தரகண்ட் மாநிலத்தைச் சேர்ந்த ஒரு நாட்டுப்புறப் பாடகர், இசை இயக்குநர் மற்றும் பாடலாசிரியர் ஆவார். இவர் இணையத்தில் மிக வேகமாகப் பரவிய பாடலான *தல் கி பஜார்* மூலம் அறியப்படுகிறார். இப்பாடல் 60 மில்லியனுக்கும் அதிகமான பார்வைகளுடன் வலையொலியில் குமாவுனி அல்லது கார்வாலி இசை வீடியோவாக அதிகம் பார்க்கப்பட்டது.
# பி. கே. சமந்த்

## தனிப்பட்ட வாழ்க்கை

இவர் 1982 சூன் 26 அன்று இந்திய மாநிலமான உத்தரகண்ட் மாநிலத்தின் சம்பாவத் மாவட்டத்தில் காட் லோகாகாட் நகர் ஊராட்சிக்கு அருகிலுள்ள சிங்டா கிராமத்தில் பிறந்தார். இவரது பெரும்பாலான இசை காணொலிகள் உள்ளூரில் படமாக்கப்பட்டவை.
# பி. கே. சமந்த்

## இசைத்தட்டு தரவுத்திரட்டு

| 2017 | *துஜ்மே ஹாய் மேரா ஜஹான்* | பாடல் வரிகள் மட்டுமே |  |
| --- | --- | --- | --- |
| 2018 | *தால் கி பஜார்* | 60 மில்லியனுக்கும் அதிகமான பார்வைகளுடன் குமாவோனி-கார்வாலி வியெடியோ பாடல் அதிகம் பார்க்கப்பட்டது. |  |
| 2018 | *யோ மேரோ பஹாட்* | மலைகளின் அழகு |  |
| 2018 | *மேரி பீமு* | காதல் பாடல் |  |
| 2018 | *டோர் தேரி* | காதல் பாடல் |  |
| 2018 | *தேவ்டன் கா தான்* | பஹாடி பஜன் |  |
| 2018 | *டோலி* | காதல் பாடல் |  |
| 2019 | *சாத் ஜனம் சாத் வசன்* | பஹாரி திருமண பாடல் |  |
| 2019 | *நீ ஏ ஜா ஓ பஹாட்* | இடம்பெயர்வு பிரச்சினையை தீர்க்க உத்தரகண்ட் முதலமைச்சர் திரிவேந்திர சிங் ராவத் விடுவித்தார். |  |
| 2020 | *பிந்துலி* | காதல் பாடல் |  |
| 2021 | பஞ்சேஷ்வர் பந்த் | உணர்ச்சிப் பாடல் (நதி அணை அடிப்படையிலானது) |  |
| 2021 | ஓ பாஞ்ச் ஜுப்ரியாலி பாஞ்ச் | குமௌனி நாட்டுப்புற பாடல் |  |
| 2022 | வைதா பஹாட் கி | மலைப் பகுதியில் எதிர்வினை |  |
| 2023 | குமாவுன் தர்ஷன் | குமாவுன் பிராந்தியத்தின் அழகு |  |
| 2024 | பாஸ்தா பீஸ்ஸா | குமாவுனி நையாண்டி பாடல் | } |
# பி. கே. சமந்த்

## பாடல்களின் மூலம் விழிப்புணர்வுப் பரப்புரை

உத்தரகண்ட முதலமைச்சரால் வெளியிடப்பட்ட *நீ ஏ ஜா ஓ பஹாட்* என்ற பாடல் உத்தரகாண்ட்டின் இயற்கை அழகையும் தெய்வங்களின் பூர்வீகமான இடமாக உத்தரகண்ட் அமைந்திருந்ததையும் விளக்கும் நாட்டுப்புறப்பாடலாக மிகச் சிறப்பாக அமைந்திருந்தது. இவர் தனது பாடல்கள் மூலம் சுற்றுச்சூழல் பாதுகாப்பு மற்றும் இயற்கையைக் காப்பாற்றுவதற்கான செய்தியைத் தொடர்ந்து வலியுறுத்தி வருகிறார். இவர் உத்தரகண்ட் மாநிலத்தில் ஏற்படும் இயற்கைப் பேரிடர்களுக்கு மலைகளில் ஏற்படும் சுற்றுச்சூழலின் தன்மையே காரணம் எனவும் வளர்ச்சி அவசியம் எனினும் அவை வரையறுக்கப்பட வேண்டும் என்றும் கூறுகிறார். இவர் மலையகப் பேரழிவையும் அதன் காரணமாக ஏற்படும் புலம்பெயர்வையும் மனதைத் தொடும் பாடல் வரிகளில் வெளிப்படுத்தியுள்ளார்.
# இலித்தியம் இருசிலிக்கேட்டு

**இலித்தியம் இருசிலிக்கேட்டு** (*Lithium disilicate*) என்பது Li<sub>2</sub>Si<sub>2</sub>O<sub>5</sub>) என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். ஒரு கண்ணாடி பீங்கான் வகை சேர்மமாக இது வகைப்படுத்தப்படுகிறது. இதன் வலிமை, இயந்திரத்திறன் மற்றும் ஒளிஊடுருவக்கூடிய தன்மை காரணமாக இது பல் பீங்கான் பரவலாகப் பயன்படுத்தப்படுகிறது. இச்சேர்மம் இலித்தியம் டைசிலிக்கேட்டு என்ற பெயராலும் அறியப்படுகிறது.
# இலித்தியம் இருசிலிக்கேட்டு

## பயன்கள்

Li<sub>2</sub>Si<sub>2</sub>O<sub>5</sub>) வடிவில் பல் முகடுகள், பற்பாலங்கள் மற்றும் பல் மெல்லுறைகள் போன்ற பல் மறுசீரமைப்புகளுக்கான பல் பீங்கான் பொருளாக பல் மருத்துவத்தில் இலித்தியம் இருசிலிக்கேட்டு பயன்பாடுகளைக் கொண்டுள்ளது. இலித்தியம் இருசிலிகேட் ஓர் அசாதாரண நுண்ணிய அமைப்பைக் கொண்டுள்ளது. பல சீரற்ற முறையில் சிறிய மற்றும் ஒன்றோடொன்று இணைக்கப்பட்ட தகடு போன்ற ஊசி போன்ற படிகங்களைக் கொண்டுள்ளது. இந்த அமைப்பு விரிசல்களை திசைதிருப்பவும், மழுங்கடிக்கவும் மற்றும்/அல்லது கிளைகளாக மாற்றவும் செய்கிறது. விரிசல்களை வளரவிடாமலும் தடுக்கிறது. இலித்தியம் இருசிலிக்கேட்டு 360 மெகாபாசுக்கல் முதல் 400 மெகாபாசுக்கல் வரையிலான வரம்பில் ஓர் இருமுனை நெகிழ்வு வலிமையைக் கொண்டுள்ளது; ஒப்பிடுகையில், உலோக பீங்கான்களுக்கு இது சுமார் 80 முதல் 100 மெகாபாசுக்கல் மட்டுமேயாகும். மெல்லுறை சிர்கோனியாவிற்கு இது தோராயமாக 100 மெகாபாசுக்கல் ஆகும். இலியூசைட்டு கண்ணாடி பீங்கான் தோராயமாக 150 முதல் 160 மெகாபாசுக்கல் அளவாகும். இலித்தியம் இருசிலிக்கேட்டின் கடினத்தன்மை மதிப்பு மிகவும் அதிகமாகும். (5.92 +/- 0.18 கிகாபாசுக்கல்) மேலும் இதன் முறிவுக் கடினத்தன்மை (3.3 +/- 0.14 மெகாபாசுக்கல் m1/2) என்ற அளவில் உள்ளது. கூடுதலாக, இலித்தியம் இருசிலிக்கேட்டு இயற்கையான மனித பற்களைப் போலவே தோற்றமளிக்கும்.  
இலித்தியம் இருசிலிக்கேட்டு அதிக வெப்ப விரிவாக்கத்தைக் கொண்டிருப்பதால், நிக்கல் மீகலப்புலோகங்கள் அல்லது துருப்பிடிக்காத எஃகு ஆகியவற்றில் கடத்துத்திறன் அல்லாத முத்திரை, பற்சிப்பி போன்றவற்றில் பயன்படுத்தப்படுகிறது.
# பிந்தியா ராணா

**பிந்தியா ராணா** (*Bindiya Rana*) பாக்கித்தானைச் சேர்ந்த ஓர் திருநங்கைகள் ஆர்வலர் ஆவார். இவர் ஹிஜ்ரா சாரா சமூகத்தின் உறுப்பினராகவும், பாக்கித்தானை தலைமையிடமாகக் கொண்ட பாலின ஊடாடும் கூட்டணியின் நிறுவனரும் தலைவரும் ஆவார். கராச்சியிலுள்ள மாகாண சபையில் ஒரு இடத்திற்கு பிந்தியா ராணா போட்டியிட்டார். ஆனால் தேர்தலில் தோல்வியடைந்தார்.
# பிந்தியா ராணா

## இளமை வாழ்க்கை.

பிந்தியா ராணா, 12 உடன்பிறப்புகளைக் கொண்ட குடும்பத்தில் பிறந்தார். தனது இளம் பருவத்தில், திருநங்கைகள் தங்கியிருக்கும் தெரா என்னும் இடத்தில் கணிசமான நேரத்தை செலவிட்டார். தனது தந்தையின் உதவியுடன், பிந்தியா தனது 15 வயதில் கராச்சியில் ஒரு குடியிருப்பை வாடகைக்கு எடுத்தார். ஆரம்பத்தில் இவரது குடும்பத்தினர் இவரது முடிவிற்கு தயங்கினர். மேலும் இதை தடுக்க முட்யற்சித்தானர். ஆனாலும், இவருக்கு ஆதரவளிக்க ஆரம்பித்தனர்.
# பிந்தியா ராணா

## செயல்பாடு

பிந்தியா ராணா பாலின ஊடாடும் கூட்டணியின் நிறுவனரும் மற்றும் தலைவரும் ஆவார். *இரிஃபி கான்*, *இரிம்சா* மற்றும் *சாரா கில்* ஆகியோர் மற்ற நிர்வாக உறுப்பினர்களில் அடங்குவர். இந்த நிறுவனம் தனது கூட்டணியில் இருக்கும் திருநங்கைகளுக்கு அடையாள அட்டைகளைப் பெறுவதில் உதவியுள்ளது. பாலின மாற்று உரிமைகள் கோரி பாக்கித்தானின் சிந்து உயர் நீதிமன்றத்தில் மனு ஒன்றை பிந்தியா தாக்கல் செய்தார். பாக்கித்தானில் உள்ள ஹிஜ்ரா சாரா சமூகத்தின் முதன்மை பிரதிநிதிகளில் இவரும் ஒருவர்.
# பிந்தியா ராணா

## தேர்தலில் போட்டி

2013 ஆம் ஆண்டில், பிந்தியா கராச்சியின் மாகாண சபையில் ஒரு இடத்திற்காக தேர்தலில் போட்டியிட்டார். இதன் மூலம் இவர் பல மரண அச்சுறுத்தல்களுக்கு ஆளானார். இவரது பாலின அடையாளம் தேர்தலில் போட்டியிடுவதற்கு தடைகளை உருவாக்கியது. அதில் இவர் உச்ச நீதிமன்றத்தில் வழக்குத் தாக்கல் செய்ய வேண்டியிருந்தது. ஆனாலும் தேர்தலில் இவரால் வெற்றி பெற முடியவில்லை.  
இவரது சமூகத்தில், பிந்தியா ராணா ஒரு குருவாகக் கருதப்படுகிறார். மேலும் இவருக்கு 50 க்கும் மேற்பட்ட பயிற்சியாளர்கள் அல்லது பின்பற்றுபவர்கள் உள்ளனர். பாகிஸ்தான் மக்கள் தொகை கணக்கெடுப்பில் திருநங்கைகளின் தவறான பிரதிநிதித்துவம் இருப்பதாக அவர் கூறியுள்ளார். இந்தக் கணக்கெடுப்பு மதிப்பீட்டை விட மிகக் குறைவான எண்ணிக்கைக்கு வழிவகுத்தது. சுகாதாரப் பாதுகாப்பை ஆதரிக்கும் அதே நேரத்தில் திருநங்கைகள் மீது நடத்தப்படும் பாலியல் வன்முறையை எதிர்க்கிறார். சிந்து மற்றும் பலுச்சிசுத்தானின் உட்புறங்களில் பெண்கள் மற்றும் குழந்தைகளுக்கான இலவச மருத்துவ முகாம்களை அமைக்க இவர் உதவியுள்ளார்.
# சாரா கில்

**சாரா கில்** (*Sara Gill*) பாக்கித்தானைச் சேர்ந்த ஓர் திருநங்கைகள் ஆர்வலர் ஆவார். மருத்துவப் பள்ளியில் பட்டம் பெற்ற பிறகு இவர் "பாக்கித்தானின் முதல் திருநங்கை மருத்துவர்" என்று பரவலாக விவரிக்கப்பட்டார்.
# சாரா கில்

## கல்வி

சாரா கில் பாக்கித்தான் விமானப்படை பள்ளியில் கல்வி பயின்றார். பின்னர் இவர் கராச்சியில் உள்ள ஜின்னா மருத்துவ மற்றும் பல் கல்லூரியில் சேர்க்கப்பட்டார். ஜனவரி 2021 இல் பட்டம் பெற்ற. பாக்கித்தானின் முதல் திருநங்கை பெண் மருத்துவர் ஆனார். சர்வதேச பார்வையாளர் தலைமைத்துவ திட்டத்தின் கல்வி உதவித் தொகைகாக அமெரிக்க வெளியுறவுத்துறையால் இவர் தேர்ந்தெடுக்கப்பட்டார். தனது மருத்துவப் பட்டப்படிப்பின் போது, தனது பாலின அடையாளத்தை அறிவிக்க முடிவு செய்தார்-ஆனாலும் இவரது குடும்பத்தினர் அதை ரகசியமாக வைத்திருக்கும்படி கட்டாயப்படுத்தினர். இவர் பகிரங்கமாக வீட்டைவிட்டு வெளியே வந்த பிறகு இவரைக் கைவிட்டனர். "எங்கள் சமூகம் இசுலாத்திலும் முஸ்லிம் ஆட்சியாளர்களின் வரலாற்றிலும் மிகுந்த மரியாதையைப் பெற்றது" என்றும், "பிரித்தானியர் இந்தக் கண்டத்திற்கு வந்த பிறகுதான் நாங்கள் சட்டப்படி குற்றவாளிகளாக அறிவிக்கப்பட்டோம். அதன் பிறகு, எங்கள் சமூகம் தொடர்ந்து மனிதாபிமானமற்ற பாகுபாட்டை எதிர்கொள்கிறது. அவமானத்தின் அடையாளமாக மாறிவிட்டது" என்றும் இவர் கூறியுள்ளார். மருத்துவப் பள்ளியில் பட்டம் பெற்ற பிறகு இவர் "பாக்கித்தானின் முதல் திருநங்கை மருத்துவர்" என்று பரவலாக விவரிக்கப்பட்டார். 2024 ஆம் ஆண்டில் கராச்சியின் ஹிஜ்ரா விழாவில் முன்னணி குரலாக இருந்தார்.
# கர்கோர்

**கர்கோர்** (*Harkor*) என்பவர் லோகன குலத்தின் குலதேவி ஆவார். இவர் தன் சகோதரர் ராணா ஜாஷ்ராஜுடன் சேர்ந்து லோகனர்களால் வழிபடப்படுகிறார். லோகனா (லோகரானா, தக்கர் மற்றும் பராய் என்றும் குறிப்பிடப்படுகிறது) வர்த்தகம் அல்லது வணிக இனக்குழு ஆகும். இக்குழுவினர் பெரும்பாலும் இந்தியாவிலும் பாக்கித்தானிலும் வாழ்ந்தனர்.  
நாட்டுப்புறக் கதைகளின்படி, லோகர்-கதா (இன்றைய இலாகூர்) அருகே 1205 மற்றும் 1231க்கு இடையில் வாழ்ந்தவர் ஜாஷ்ராஜ். இவர் தனது திருமணத்தின் திருமண மண்டபத்தில் மணமகனாக இருந்தபோது, இந்துக்களின் புனித விலங்கான பசுக்களை எதிரிகள் கவர்ந்து செல்வதாகக் கேள்விப்பட்டார். இதைக் கேட்டவுடன் தனது திருமண நிகழ்வினை விட்டு வெளியேறி, பசுக்களைக் காப்பாற்றுவதற்காகக் குழுவுடன் எதிரிகளைத் துரத்தினார். லோகனா பெண் போர்வீரர்களின் குழுவிற்குத் தலைமை தாங்கி அவரது சகோதரி கர்கோர் போபாருவும் எதிரிகளிடமிருந்து பசுக்களைக் காக்கும் போராட்டத்திலிருந்தார்.  
இவர் திருமணம் செய்து கொண்ட லோகனாசின் போபாரு கிளையினரால் இவர் குறிப்பாகக் குல தெய்வமாக மதிக்கப்பட்டு வணங்கப்படுகிறார்.
# உண்டியல்

**உண்டியல்** (*Hundi - cash collection box*) என்பது இந்தியக் கோயில்களில் பக்தர்களிடமிருந்து ரொக்கப் பொருட்களைப் பெறப் பயன்படுத்தப்படும் ஒரு சேகரிப்புப் பெட்டியாகும். 2016ஆம் ஆண்டு அதிக மதிப்புள்ள இந்திய ரூபாய் நோட்டுகள் செல்லாது என அறிவிக்கப்பட்டபோது, கண்காணிப்பு அவ்வளவு கடுமையாக இல்லாத உண்டியல் நிறுவப்பட்ட கோவில்களில் ரூ.500 மற்றும் ரூ.1,000 நோட்டுகள் அதிகமாக செலுத்தப்படலாம் என்ற கவலைகள் இருந்தன.  
வீடுகளில் பள்ளிச் செல்லும் குழந்தைகளின் சேமிப்பு பழக்கத்தினை அதிகரிக்க மண்ணால் ஆன உண்டியல்களை வழங்கி, அந்த உண்டியலில் குழந்தைகள் தங்களுக்குக் கிடைக்கும் சொற்பத் தொகையினைச் சேமிப்பதும் வழக்கமான ஒன்றாக உள்ளது.  
'பிக்கி பேங்க்' எனும் பன்றி வடிவ உண்டியல்களை வெளிநாடுகளில் குழந்தைகள் காசு சேமிக்கப் பயன்படுத்துகின்றனர். சில வங்கிகளும் வாடிக்கையாளர்களைக் கவர இந்த வகை உண்டியல்களை வழங்கினர். பண்டைய கிரேக்க, உரோமானியக் காலத்தில் களி மண்ணால் ஆன உண்டியல்கள் பயன்படுத்தப்பட்டு வந்துள்ளன. இவை பானை, ஜாடி வடிவில் துளையுடன் செய்யப்பட்டுள்ளன. பிங் களிமண்ணால் செய்யப்பட்ட இந்த உண்டியல்கள் பிரபலமடைந்தபோது ”பிக்கி பேங்” பிரபலமடைந்தது. உலகின் பல நாடுகளிலும் பன்றி வடிவ உண்டியல்கள் அதிர்ஷ்டமாகக் கருதப்படுகிறது. களி மண் தவிரப் பல பொருட்களினாலும் உண்டியல்கள் பல வித வடிவங்களிலும் செய்யப்படுகின்றன.  
மாறிவரும் காலச்சூழலுக்கு ஏற்ப கோவில்களில் நன்கொடை/காணிக்கை வசூலிப்பதற்கான மின்னணு அமைப்பாக மின்னணு உண்டியல்கள் அறிமுகப்படுத்தப்பட்டுள்ளன. பக்தர்கள் இணைய வழியில் கோவில்களுக்கு நன்கொடை அளிக்க இதன் மூலம் முடிகிறது.
# பர்சானா பர்வீன் கொலை

**பர்சானா பர்வீன் இக்பால்** (*Farzana Parveen Iqbal*) 2014 ஆம் ஆண்டு மே மாதம் 27 ஆம் தேதியன்று பாக்கித்தான் நாட்டின் பஞ்சாப், லாகூரில் உள்ள நீதிமன்றத்திற்கு வெளியே கொல்லப்பட்டார். கிட்டத்தட்ட இருபது நபர்கள் இத்தாக்குதலில் ஈடுபட்டனர். தாக்குதல்தாரிகளில் இவரது தந்தை, இரண்டு சகோதரர்கள் மற்றும் இவருக்காக நிச்சயம் செய்யப்பட்டிருந்த நபர் ஆகியோர் அடங்குவர். தனது விருப்பப்படி தேர்ந்தெடுத்த ஒரு மனிதருடன் ஓடிப்போய், அவரால் கர்ப்பமாக இருந்த பர்சானா, கவுரவக் கொலை என்ற பாரம்பரியத்தில் கொல்லப்பட்டார்.
# பர்சானா பர்வீன் கொலை

## சம்பவம்

முகமது இக்பாலும் பர்சானாவும் பல ஆண்டுகளாக இரகசியமாக காதலித்து வந்தனர். பர்சானா கர்ப்பமானபோது, அவர்கள் திருமணம் செய்து கொள்ள முடிவு செய்தனர். இந்த நேரத்தில், பர்சானாவின் குடும்பத்தினர் அவர்கள் குடுபத்திற்கு ஏற்ற தகுதியானவர் என்றும் பொருத்தமானவர் என்றும் கருதிய ஒரு மனிதருடன் அவளுக்கு திருமணம் செய்து வைக்க முடிவு செய்தனர். பர்சானா தனது காதல் விவகாரத்தை தனது பெற்றோருக்கு வெளிப்படுத்தியபோது, அவர்கள் அதிர்ச்சியடைந்தனர். இருப்பினும், அவர்கள் முகமது இக்பாலை சந்திக்க ஒப்புக்கொண்டனர். கூட்டத்தில், பர்சானாவின் தந்தை முகமது பர்வீன், பர்சானா பெயரில் *மெகர்* (இது எந்தவொரு முசுலீம் திருமண விழாவின் ஒருங்கிணைந்த ஒரு பகுதியாகும்) என்ற பெயரில் ஒரு பெரிய தொகையை கொடுக்க வேண்டும் என்ற நிபந்தனையின் பேரில் திருமணத்திற்கு ஒப்புக்கொள்வதாக கூறினார். . பின்னர் ஒருவேளை திருமணம் முறிந்தால் பர்சானாவின் பிற்கால வாழ்க்கையை இந்த பணம் உறுதி செய்யும். இக்பால் தன்னால் அவ்வளவு பணம் மெகராக கொடுக்க முடியாது என்று கூறினார், மேலும் மிகச் சிறிய அளவு மெகர் ஒன்றை பரிந்துரைத்தார். பர்சானாவின் தந்தை ஆரம்பத்தில் சிறிய தொகைக்கு ஒப்புக் கொண்டார், ஆனால் பின்னர் தனது மனதை மாற்றிக் கொண்டார், இக்பாலின் பின்னணி மற்றும் சூழ்நிலைகளைப் பற்றி மேலும் அறிந்த பிறகு, மீண்டும் பெரிய தொகையை வலியுறுத்தினார் என்று இக்பால் குற்றம் சாட்டினார். இக்பாலின் கூற்றுப்படி, முதலில் ஒப்புக் கொள்ளப்பட்ட மெகருக்கு அப்பால், இக்பால் அதிக பணம் கொடுக்க மறுத்ததால், பர்சானாவின் தந்தை திருமணத்திற்கான ஆதரவை விலக்கிக் கொண்டார்.  
காதலர்கள் திருமணம் செய்து கொள்ள உறுதியாக இருந்தனர். மேலும் பர்சானாவின் கர்ப்பம் அவர்களுக்கு நேரம் இல்லை என்று அர்த்தப்படுத்தியது, எனவே அவர்கள் ஓடிப்போய் யாருக்கும் தெரிவிக்காமல் திருமணம் செய்து கொண்டனர். பர்சானா திடீரென்று ஒரு நாள் தனது பெற்றோரின் வீட்டிலிருந்து காணாமல் போனதால், குடும்பத்தினர் போலீசாருக்கு தகவல் தெரிவித்தனர், வழக்கறிஞர்களின் ஆலோசனையின் பேரில், நீதிமன்றத்தில் ஆட்கொணர்வு மனுவை தாக்கல் செய்தனர். தப்பியோடிய தம்பதியினர் காவல்துறையினரால் விரைவாகக் கண்டுபிடிக்கப்பட்டு நீதிமன்றத்தில் நிறுத்தப்பட்டனர்.  
2014 ஆம் ஆண்டு மே மாதம் 27 ஆம் தேதியன்று 30 வயதான பர்சானா இக்பால், பாக்கித்தான் உயர் நீதிமன்றத்தின் முன் சுமார் ஒரு டசன் ஆண் குடும்ப உறுப்பினர்களால் தாக்கப்பட்டார். தாக்குதல் நடத்தியவர்கள் அவரது தந்தை முகமது பர்வீன் தலைமையில் இருந்தனர், இதில் அவரது இரண்டு சகோதரர்கள் மற்றும் பிற குடும்ப உறுப்பினர்கள் அடங்குவர். குத்துதல் மற்றும் உதைப்பதன் மூலம் அவர்கள் தாக்குதலைத் தொடங்கினர், பின்னர் அது கற்கள் மற்றும் செங்கற்களைப் பயன்படுத்தி கற்களை வீசுவது வரை அதிகரித்தது. காதலித்து, 45 வயதான முகமது இக்பாலை ஓடிப்போய் திருமணம் செய்ததற்காக பர்சானா கொல்லப்பட்டார். உள்ளூர் மருத்துவமனையில் பர்சானா இக்பால் இறந்துவிட்டதாக அறிவிக்கப்பட்டது.  
பர்சானாவின் மரணம் தொடர்பாக பர்சானாவின் தந்தை முகமது பர்வீன் உட்பட பன்னிரண்டு பேர் கைது செய்யப்பட்டனர். காவல்துறை புலனாய்வாளர் முச்சாகித்து அவரை மேற்கோள் காட்டி, "எங்கள் அனுமதியின்றி திருமணம் செய்து கொண்டு எங்கள் குடும்பத்தினர் அனைவருக்கும் அவமரியாதை செய்ததால் நான் என் மகளைக் கொன்றேன், அதற்காக எனக்கு எந்த வருத்தமும் இல்லை". என்று கூறியதாகக் கூறினார். 2014 ஆம் ஆண்டு நவம்பரில் பர்சானாவின் குடும்பத்தைச் சேர்ந்த நான்கு உறுப்பினர்கள் கொலைக் குற்றவாளி என்று தீர்ப்பளிக்கப்பட்டு மரண தண்டனை விதிக்கப்பட்டனர்.
# வெண்ணிற இரவுகள் (சிறுகதை)

’*வெண்ணிற இரவுகள்*’ (ரஷ்யன்: Белые ночи, ரோமானிய எழுத்துரு: Belye nochi; அசல் எழுத்துரு: Бѣлыя ночи, Beliya nochi) என்பது ஃபியோடர் தஸ்தயேவ்ஸ்கி எழுதிய சிறுகதை ஆகும். இது 1848 ஆம் ஆண்டில், தோஸ்தோயேவ்ஸ்கியின் இலக்கிய வாழ்க்கையின் ஆரம்ப கட்டத்தில் முதன்முதலில் வெளியிடப்பட்டது.  
தஸ்தயேவ்ஸ்கியின் பல கதைகளைப் போலவே, ’வெண்ணிற இரவுகள்’ ஒரு பெயரிடப்படாத கதாநாயகனால் விவரிக்கப்படுகிறது. இந்த இளைஞன் செயின்ட் பீட்டர்ஸ்பர்க்கில் வசிக்கிறார் மற்றும் தனிமையால் அவதிப்படுகிறார். தனது காதலனுக்காக ஏங்கும் ஒரு இளம் பெண்ணை சந்தித்து அவர் காதல் கொள்கிறார், ஆனால் அவரது காதல் நிறைவேறாமல் போகிறது.
# வெண்ணிற இரவுகள் (சிறுகதை)

## கதைச்சுருக்கம்

### முதல் இரவு

கதாநாயகன் செயின்ட் பீட்டர்ஸ்பர்க் தெருக்களில் நடந்து சென்ற தனது அனுபவத்தை விவரிக்கிறார். அவர் இரவு நகரத்தை நேசிப்பதோடு, அதன் தனிமையில் இலகுவாக உணர்கிறார். இருப்பினும், பகலில், அவர் பழகிய பழக்கமான முகங்கள் இல்லாமல், அவர் சங்கடமாகவும் தனிமையாகவும் உணர்கிறார். தன்னைச் சுற்றியுள்ள மக்கள் மகிழ்ச்சியாக இருந்தால், அவரும் மகிழ்ச்சியாக இருக்கிறார்; அவர்கள் மனச்சோர்வுடன் இருந்தால், அவரும் மனச்சோர்வுடன் இருக்கிறார். புதிய முகங்கள் அவரை தனிமைப்படுத்தப்பட்டதாக உணர வைக்கின்றன. அவர் நடந்து செல்லும்போது, வீடுகள் தன்னிடம் பேசுவதையும், இடிக்கப்படுவது போன்ற கதைகளை பகிர்ந்து கொள்வதையும் கற்பனை செய்கிறார்.  
அவர் செயின்ட் பீட்டர்ஸ்பர்க்கில் ஒரு சிறிய குடியிருப்பில் தனது வயதான மற்றும் விரோதமான பணிப்பெண் மாட்ரியோனாவை மட்டுமே துணையாகக் கொண்டு தனியாக வாழ்கிறார். ஒரு இரவு, நாஸ்தென்கா என்ற இளம் பெண்ணை காண்கிறார். அவளிடம் நெருங்குவதற்குத் தயங்குகிறார், ஆனால் அவள் அலறுவதைக் கேட்டதும், தலையிட்டு அவளை ஒரு தொல்லை கொடுக்கும் நபரிடமிருந்து காப்பாற்றுகிறார்.  
நாஸ்டென்கா அவரது கையைப் பிடித்துக்கொள்கிறாள், மேலும் அவர் தனது தனிமை மற்றும் பெண்களுக்குத் தெரிந்த அனுபவமின்மையை விளக்குகிறார். பெண்கள் கூச்சத்தை மதிப்பிடுகிறார்கள் என்றும், தனக்கும் அது பிடிக்கும் என்றும் அவள் அவருக்கு உறுதியளிக்கிறாள். தன்னை நிராகரிக்கவோ அல்லது கேலி செய்யவோ முடியாத ஒரு பெண்ணை சந்திக்கும் தனது கனவுகளைப் பற்றி அவர் அவளிடம் கூறுகிறார். கூச்ச சுபாவமுள்ள மற்றும் அதிர்ஷ்டம் இல்லாத ஒரு மனிதனை கேலி செய்வது ஒரு பெண்ணின் கடமை அல்ல என்று அவர் அவளிடம் கூறுகிறார். அவர்கள் நாஸ்தென்காவின் வாசலை அடைந்ததும், அவளை மீண்டும் எப்போதாவது பார்க்கலாம் என்று கேட்கிறார், அதற்கு அவள் அடுத்த இரவு அவரைச் சந்திக்க ஒப்புக்கொள்கிறாள்.
# வெண்ணிற இரவுகள் (சிறுகதை)

## கதைச்சுருக்கம்

### இரண்டாம் இரவு

அவர்களின் இரண்டாவது சந்திப்பின் போது, நாஸ்தென்கா கதாநாயகனைப் பற்றி மேலும் அறிந்துகொள்கிறாள். தனது தோழமைக்கான ஏக்கத்தைப் பற்றி மனம் திறந்து அவளிடம் பேசுகிறார். நாஸ்தென்கா அவர் தனது கதையை மூன்றாம் நபரின் பார்வையிலிருந்து விவரிக்கிறார், தன்னை ’நாயகன்"’என்று அழைக்கிறார். இந்த கதாநாயகன் கவிஞர்களுடன் நட்பு கொள்வதையும், ஒரு காதல் துணையைக் கொண்டிருப்பதையும், தனது கனவுகளில் ஆறுதல் அடைவதையும் கனவு காண்கிறார். நாஸ்தென்கா பரிதாபத்துடன் அவரது நண்பராக இருப்பேன் என்று அவருக்கு உறுதியளிக்கிறாள்.
# வெண்ணிற இரவுகள் (சிறுகதை)

## கதைச்சுருக்கம்

### நாஸ்தென்காவின் வரலாறு

நாஸ்டென்கா தனது கடுமையான, பார்வையற்ற பாட்டியுடன் வளர்ந்த கதையைப் பகிர்ந்து கொள்கிறாள். நிதி நெருக்கடி காரணமாக, அவர்கள் ஒரு இளைஞருக்கு ஒரு அறையை வாடகைக்கு விட்டனர். அவர் நாஸ்தென்காவிற்கு புத்தகங்களை கொடுத்து, சொல்லிக்கொள்ளாமல் காதலித்தார். சர் வால்டர் ஸ்காட் மற்றும் அலெக்சாண்டர் புஷ்கின் நாவல்கள் மீது அவள் காதல் கொண்டாள். அந்த இளைஞர் மாஸ்கோவிற்கு புறப்படுவதற்கு முந்தைய இரவு, நாஸ்தென்கா தன்னை திருமணம் செய்து கொள்ளும்படி அவரை வலியுறுத்தினாள். ஆனால் அவர் மறுத்துவிட்டார். ஒரு வருடத்தில் திரும்பி வருவதாக உறுதியளிக்கிறார். இருப்பினும், ஒரு வருடம் அவரிடமிருந்து எந்த கடிதமும் இல்லாமல் கடந்து சென்றது.
# வெண்ணிற இரவுகள் (சிறுகதை)

## கதைச்சுருக்கம்

### மூன்றாம் இரவு

நண்பர்களாக இருக்க ஒப்புக்கொண்டாலும், நாஸ்தென்கா மீது காதல் வந்து விட்டதை கதாநாயகன் உணர்கிறார். அவர் தனது உண்மையான உணர்ச்சிகளை மறைத்து, அவளது காதலனுக்கு ஒரு கடிதம் எழுதவும் அனுப்பவும் உதவுகிறார். அவர்கள் பதிலுக்காகக் காத்திருக்கும்போது, நாஸ்தென்கா கதாநாயகனின் நட்பில் ஆறுதல் அடைகிறாள், அவர் அவள் மீது ஆழ்ந்த காதல் வைத்திருப்பதை அறியாமல்.
# வெண்ணிற இரவுகள் (சிறுகதை)

## கதைச்சுருக்கம்

### நான்காம் இரவு

நாஸ்டென்காவின் காதலன் பீட்டர்ஸ்பர்க்கில் இருந்தும் தன்னைத் தொடர்பு கொள்ளாததால் அவள் வருத்தமடைகிறாள். அவர் அவளை தொடர்ந்து அவளை ஆறுதல் படுத்துகிறார். இறுதியில் தனது காதலை ஒப்புக்கொள்கிறார். நாஸ்தென்கா ஆரம்பத்தில் இதை திசை திருப்பப்படுகிறாள். ஆனாலும், அவர்கள் முன்பு போல் நண்பர்களாக இருக்க முடியாது என்று அவர் நினைக்கிறார். ஒரு வேளை, இந்த உறவு ஒரு நாள் காதலாக மாறக்கூடும் என்று அவரிடம் பரிந்துரைக்கிறாள். இது அவருக்கு நம்பிக்கையை அளிக்கிறது. அவர்கள் நடந்து செல்லும்போது, நாஸ்தென்காவின் காதலனை அவர்கள் சந்திக்கிறார்கள். அவள் மகிழ்ச்சியுடன் அவனுடன் மீண்டும் இணைகிறாள். அவரை தனிமையிலும் மனமுடைந்த இதயத்துடனும் நிற்கும் அவரை விட்டுச் செல்கிறாள்.
# வெண்ணிற இரவுகள் (சிறுகதை)

## கதைச்சுருக்கம்

### காலை

கதை ஒரு சுருக்கமான பின்னுரையுடன் முடிவடைகிறது. கதாநாயகனுக்கு நாஸ்தென்காவிடமிருந்து ஒரு கடிதம் கிடைக்கிறது. அதில் அவள் தன்னை காயப்படுத்தியதற்காக மன்னிப்பு கேட்டு, தனது தோழமைக்கு நன்றி தெரிவிக்கிறாள். அவள் ஒரு வாரத்திற்குள் திருமணம் செய்து கொள்ளப் போவதாகவும், நீங்கள் திருமணத்திற்கு வரவேண்டும் என்றும் நம்புவதாகவும் அவருக்கு தெரிவிக்கிறாள். அவளது கடிதத்தைப் படிக்கும் அவர் கண்ணீர் விடுகிறார். அவரது எண்ணங்களின் இடையில் அவரது பணிப்பெண் மாட்ரியோனா குறுக்கிடுகிறாள். அவள் வீட்டில் உள்ள சிலந்தி வலைகளை சுத்தம் செய்துவிட்டதாக கூறுகிறாள். அவர் எப்போதும் தன்னை வயதானவராக நினைத்ததில்லை. ஆனால் இப்போது எப்போதும் இல்லாததை விட வயதானவராகத் தோன்றுகிறார். அவர் தனது எதிர்காலத்தைப் பற்றி சிந்திக்கிறார். அது தோழமை மற்றும் அன்பு இல்லாமல் இருக்குமா என்று யோசிக்கிறார். இருப்பினும், அவர் விரக்தியடைய வேண்டாம் என்று முடிவெடுக்கிறார்:<blockquote>"ஆனால் நாஸ்தென்கா, நான் உன் மீது எந்த வெறுப்பையும் காட்ட வேண்டும் என்று நினைப்பது! உன் பிரகாசமான, அமைதியான மகிழ்ச்சியின் மீது நான் ஒரு கரும் நிழலை வீச வேண்டும் என்று நினைப்பது! ...நீ அவருடன் பலிபீடத்திற்கு நடந்து செல்லும்போது உன் கருமையான கூந்தலில் நீ அணியும் அந்த மென்மையான பூக்களில் ஒன்றை கூட நான் நசுக்க வேண்டும் என்று நினைப்பது! ஓ இல்லை—ஒருபோதும், ஒருபோதும்! உன் வானம் எப்போதும் தெளிவாக இருக்கட்டும், உன் அன்பான புன்னகை எப்போதும் பிரகாசமாகவும் மகிழ்ச்சியாகவும் இருக்கட்டும், மேலும் இன்னொரு தனிமையான மற்றும் நன்றியுள்ள இதயத்திற்கு நீ கொடுத்த அந்த பேரின்பம் மற்றும் மகிழ்ச்சியான தருணத்திற்காக நீ என்றென்றும் ஆசீர்வதிக்கப்படுவாய்... இறைவா, இது பேரின்பத்தின் ஒரு தருணம் மட்டுமா? ஒரு மனிதனின் வாழ்நாள் முழுவதற்கும் அத்தகைய தருணம் போதுமானதாக இல்லையா?"</blockquote>
# சட்டம் மற்றும் வழக்குகளில் பெண்கள்

**சட்டம் மற்றும் வழக்குகளில் பெண்கள்** (*Women in Law and Litigation*) என்பது சட்டத் துறையில் பெண்கள் எதிர்கொள்ளும் பாலின பாகுபாட்டைக் கையாள்வதற்காக பெண் வழக்கறிஞர்கள், நீதிபதிகள் மற்றும் சட்ட வல்லுநர்களால் உருவாக்கப்பட்ட ஓர் அமைப்பாகும். பாலின பாகுபாட்டிற்கு எதிராக வழக்காடுவதற்கு பெண் வழக்கறிஞர்களை விட ஆண் வழக்கறிஞர்கள் வழக்காடுவதை பொதுமக்கள் விரும்புகிறார்கள்.
# சட்டம் மற்றும் வழக்குகளில் பெண்கள்

## வரலாறு.

இந்த சங்கம் இந்திய உச்ச நீதிமன்றம் மற்றும் இந்திய உச்ச நீதிமன்ற நீதிபதி இரஞ்சனா தேசாய் ஆகியோரின் மேற்பார்வையில் 2014 ஆம் ஆண்டு செப்டம்பர் மாதம் 6 ஆம் தேதியன்று உருவாக்கப்பட்டது.
# சட்டம் மற்றும் வழக்குகளில் பெண்கள்

## நோக்கம் மற்றும் செயல்பாடுகள்

தொழில்முறை ஆதரவு, வாதிடும் திறன்கள் மற்றும் பெண் வழக்கறிஞர்களின் வளர்ச்சிக்கான வழிகள் குறித்த விவாதத்திற்கான ஒரு தளத்தை வழங்குவதற்காக சட்டம் மற்றும் வழக்குகளில் பெண்கள் சங்கம் உருவாக்கப்பட்டது. தில்லி உயர் நீதிமன்றத்தின் நீதிபதி இமா கோலி , "உயர் பதவிகளை அடைந்த மூத்த வழக்கறிஞர்கள் மற்றும் சட்ட பயிற்சியாளர்கள் தங்கள் அனுபவங்களை இந்த அமைப்புக்கு திருப்பித் தருவதற்கான ஒரு வழியாகும்" என்று இச்சங்கத்தை வரையறுத்தார்.
# சிலாங்கூர் சுல்தான் மூசா கியாதுதீன்

**சிலாங்கூர் சுல்தான் மூசா கியாதுதீன்** அல்லது **சுல்தான் மூசா கியாதுதீன்** (தெங்கு மூசா எடின்) (ஆங்கிலம்: *Sultan Musa Ghiatuddin Riayat Shah of Selangor*; மலாய்: *Sultan Muossyar Ghiatuddin Riayat Shah II ibni Almarhum Sultan Alauddin Sulaiman Shah II*; (சாவி: موسى غياث الدين رعايت شاه: சீனம்: 苏丹穆萨吉亚图丁里亚特沙) (9 திசம்பர் 1893 – 8 நவம்பர் 1955) என்பவர் 1942 முதல் 1945 வரையில் சிலாங்கூர் சுல்தான் பதவி வகித்தவர்; மற்றும் 7-ஆவது சிலாங்கூர் சுல்தான் ஆவார்.  
மலேசிய வரலாற்றில் பிரித்தானிய குடியேற்றவியத்திற்கு எதிராகக் குரல் கொடுத்த தலைவர்களில் ஒருவராக சுல்தான் மூசா கியாதுதீன் நன்கு அறியப்படுகிறார். அதன் காரணமாக தன்னுடைய அரச பதவியை இழந்தார். பிரித்தானிய இராணுவ நிருவாகத்தால், கொக்கோசு (கீலிங்) தீவுகளுக்கு நாடு கடத்தப்பட்டு; பத்தாண்டுகள் தனிமை வாழ்க்கை வாழ்ந்தார்.  
சப்பானியர்கள் சிலாங்கூரை ஆக்கிரமிப்பு செய்த காலத்தில் (1942–1945) சிலாங்கூர் சுல்தானாக பதவியில் அமர்த்தப்பட்டார். அப்போது சப்பானியப் பேரரசர் இறோகித்தோவிடம் இருந்து *ஆர்டர் ஆப் தி ரைசிங் சன்* *(Order of the Rising Sun)* எனும் சப்பானிய பேரரசின் விருதையும் பெற்றார்.
# சிலாங்கூர் சுல்தான் மூசா கியாதுதீன்

## தொடக்ககால வாழ்க்கை

தெங்கு மூசா எடின், கோலா லங்காட் ஜுக்ராவில் பிறந்தார். சிலாங்கூர் சுல்தான் சுலைமான் (1863–1938) அவர்களுக்கும்; அவரின் அரச மனைவி தெங்கு அம்புவான் பாதுக்கா செரி மகாராம் அவர்களுக்கும் பிறந்த மூத்த மகனாவார்.  
அவர் தனிப்பட்ட முறையில் கல்வி பயின்றார். 1903-ஆம் ஆண்டு தெங்கு மக்கோத்தாவாக நியமிக்கப்பட்டார். 1903-ஆம் ஆண்டில், தெங்கு மூசா எடின், சிலாங்கூர் மாநிலத்தின் தெங்கு மகோத்தாவாக *(Tengku Mahkota)* நியமிக்கப்பட்டார்; 1920-ஆம் ஆண்டு தன் தந்தையின் பெரியப்பா ராஜா லாவுட் பின் சுல்தான் முகமதுவுக்குப் *(Raja Laut bin Sultan Muhammad)* பிறகு சிலாங்கூரின் ராஜா மூடா *(Raja Muda; முடி இளவரசர்)* பதவியேற்றார்.
# சிலாங்கூர் சுல்தான் மூசா கியாதுதீன்

## அரியணை சர்ச்சைகள்

சிலாங்கூர் மாநிலத்தின் அப்போதைய பிரித்தானிய பிரதிநிதி, தியோடர் சாமுவேல் ஆடம்ஸ் *(Theodore Samuel Adams)* (1885–1961; 1935–1937 பதவியில்) என்பவரின் தூண்டுதலின் பேரில், தெங்கு மூசா எடின் 1934-இல், "தவறான நடத்தை" எனும் குற்றச்சாட்டில் *ராஜா மூடா* பதவியில் இருந்து நீக்கப்பட்டார்.  
**தெங்கு மூசா எடின்** சூதாட்டத்தில் நாட்டம் கொண்டவர்; ஒரு வீண்செலவாளி; மற்றும் ஊதாரி என்றும் பிரித்தானிய பிரதிநிதி ஆடம்ஸ் குற்றம் சாட்டினார். இருப்பினும், சிலாங்கூரில் உள்ள மலாய்க்காரர்கள் பலர், தெங்கு மூசா எடினின் பதவி நீக்கத்திற்கான உண்மையான காரணம், பிரித்தானிய பிரதிநிதி ஆடம்ஸின் உத்தரவுகளைப் பின்பற்ற தெங்கு மூசா எடின் மறுத்ததே என்று நம்பினர். இருப்பினும் தெங்கு ஆலாம் சா, சிலாங்கூர் மாநிலத்தின் ராஜா மூடாவாக அறிவிக்கப்பட்டார். இந்த நியமனம் சூலை 20, 1936 அன்று நடைமுறைக்கு வந்தது.